ประกาศคณะกรรมการกำกับตลาดทุน

ที่ ทจ. 72/2564

เรื่อง กำหนดตำแหน่งผู้บริหารเพื่อการปฏิบัติตามหมวด 3/1   
แห่งพระราชบัญญัติหลักทรัพย์และตลาดหลักทรัพย์ พ.ศ. 2535

อาศัยอำนาจตามความในมาตรา 16/6 วรรคสอง (1) และมาตรา 89/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 คณะกรรมการกำกับตลาดทุนออกประกาศไว้ดังต่อไปนี้

ข้อ 1 ให้ยกเลิกประกาศคณะกรรมการกำกับตลาดทุน ที่ ทจ. 23/2551 เรื่อง กำหนดบทนิยามผู้บริหารเพื่อการปฏิบัติตามหมวด 3/1 แห่งพระราชบัญญัติหลักทรัพย์และ  
ตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์   
(ฉบับที่ 4) พ.ศ. 2551 ลงวันที่ 31 สิงหาคม พ.ศ. 2551

ข้อ 2 เว้นแต่จะมีประกาศกำหนดไว้โดยเฉพาะเป็นประการอื่น ให้บุคคลที่มีตำแหน่งตามตารางแนบท้ายประกาศนี้ เป็นผู้บริหารของบริษัทหรือบริษัทย่อยตามหมวด 3/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

ข้อ 3 ประกาศนี้ให้ใช้บังคับตั้งแต่วันที่ 16 มกราคม พ.ศ. 2565 เป็นต้นไป

ประกาศ ณ วันที่ 29 ธันวาคม พ.ศ. 2564

(นางสาวรื่นวดี สุวรรณมงคล)

เลขาธิการ

สำนักงานคณะกรรมการกำกับหลักทรัพย์และตลาดหลักทรัพย์  
 ประธานกรรมการ  
 คณะกรรมการกำกับตลาดทุน

**ตารางแนบท้ายประกาศคณะกรรมการกำกับตลาดทุน ที่ ทจ. 72/2564**

**เรื่อง กำหนดตำแหน่งผู้บริหารเพื่อการปฏิบัติตามหมวด 3/1   
แห่งพระราชบัญญัติหลักทรัพย์และตลาดหลักทรัพย์ พ.ศ. 2535**

|  |  |
| --- | --- |
| **ลักษณะของบริษัท** | **ตำแหน่งที่เป็นผู้บริหารตามหมวด 3/1** |
| 1. บริษัทมหาชนจำกัดที่ได้รับอนุญาตให้ เสนอขายหุ้นตามประกาศคณะกรรมการ กำกับตลาดทุนว่าด้วยการเสนอขายหุ้น ที่ออกใหม่โดยบริษัทมหาชนจำกัดเพื่อการเป็นบริษัทจดทะเบียนในตลาดหลักทรัพย์ ไลฟ์เอ็กซ์เช้นจ์ และการเสนอขายหลักทรัพย์ของบริษัทจดทะเบียนในตลาดหลักทรัพย์ ไลฟ์เอ็กซ์เช้นจ์ 2. บริษัทมหาชนจำกัดที่มีหุ้นเป็นหลักทรัพย์ จดทะเบียนในตลาดหลักทรัพย์แห่ง ประเทศไทย ซึ่งตลาดหลักทรัพย์แห่งประเทศไทยกำหนดให้มีการซื้อขายหุ้นของบริษัท ในตลาดหลักทรัพย์ไลฟ์เอ็กซ์เช้นจ์ 3. บริษัทย่อยของบริษัทตาม (1) หรือ (2) | 1. ผู้จัดการ 2. ผู้ดำรงตำแหน่งบริหารสูงสุดของ แต่ละสายงานนับต่อจากผู้จัดการลงมา |
| 1. บริษัทหรือบริษัทย่อยอื่นนอกจาก  (1) (2) และ (3) | 1. ผู้จัดการ 2. ผู้ดำรงตำแหน่งระดับบริหาร 4 รายแรก นับต่อจากผู้จัดการลงมา 3. ผู้ซึ่งดำรงตำแหน่งเทียบเท่ากับ ผู้ดำรงตำแหน่งระดับบริหารรายที่ 4 ทุกราย 4. ผู้ดำรงตำแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า |